b'\n_START_ARTICLE_\nDidieji Lukai\n_START_SECTION_\nIstorija\n_START_PARAGRAPH_\nPirm\xc4\x85kart minimi 1166 m. kaip Lukai prie Lovat\xc4\x97s (rus. \xd0\x9b\xd1\x83\xd0\xba\xd0\xb8 \xd0\xbd\xd0\xb0 \xd0\x9b\xd0\xbe\xd0\xb2\xd0\xb0\xd1\x82\xd0\xb8). Nuo XII a. priklaus\xc4\x97 Naugardui, 1211 m. pastatyta tvirtov\xc4\x97. Nuo 1406 m. \xc5\xbeinomi kaip Didieji Lukai, 1478 m. \xc4\xaf\xc4\x97jo \xc4\xaf Rusijos valstyb\xc4\x99. Livonijos karo metu 1558 m. \xc4\x8dia buvo apsistoj\xc4\x99s Ivanas R\xc5\xabstusis. 1580 m. rugs\xc4\x97jo 5 d. tvirtov\xc4\x99 u\xc5\xbe\xc4\x97m\xc4\x97 Stepono Batoro kariauna, bet 1583 m. pilis v\xc4\x97l atiteko rusams. 1611 m. miestas visi\xc5\xa1kai nusiaubtas, 1619 m. atstatytas. 1777 m. gavo miesto teises. 1901 m. nutiestas gele\xc5\xbeinkelis. II pasaulinio karo metu vyko nuo\xc5\xbemios kovos.'